CELEX: 32015D1067
Language: sl
Date: 2015-07-01 00:00:00
Title: Izvedbeni sklep Komisije (EU) 2015/1067 z dne 1. julija 2015 o ukrepu prepovedi dajanja v promet vbodne žage proizvajalca Yongkang Hengfa Electrical Appliance Co Ltd, Kitajska, ki ga je sprejela Španija v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2015) 4360) (Besedilo velja za EGP)

3.7.2015   
            
            
               SL
            
            
               Uradni list Evropske unije
            
            
               L 174/28
            
         IZVEDBENI SKLEP KOMISIJE (EU) 2015/1067
   z dne 1. julija 2015
   o ukrepu prepovedi dajanja v promet vbodne žage proizvajalca Yongkang Hengfa Electrical Appliance Co Ltd, Kitajska, ki ga je sprejela Španija v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2015) 4360)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               Španija je Komisijo obvestila o ukrepu prepovedi dajanja v promet vbodne žage, tip Practyl/JS-HF-55-1, proizvajalca Yongkang Hengfa Electrical Appliance Co Ltd, Kitajska, ki jo uvaža Adeo Service, Francija, in jo v Španiji distribuira Leroy Merlin, Španija.
            
         
               (2)
            
            
               V skladu z Direktivo 2006/42/ES je vbodna žaga nosila oznako CE.
            
         
               (3)
            
            
               Razlog za sprejetje ukrepa je bila neskladnost vbodne žage z bistvenimi zdravstvenimi in varnostnimi zahtevami iz Priloge I k Direktivi 2006/42/ES, in sicer s točkami 1.3.2 – Tveganje loma med obratovanjem, 1.3.4 – Tveganje zaradi površin, robov in kotov, 1.4.1 – Splošne zahteve za varovala in varovalne naprave in 1.4.2 – Posebne zahteve za varovala, zaradi neuspešnega preskusa odpornosti, kar ima za posledico tveganje ureza in dostopa do aktivnih delov.
            
         
               (4)
            
            
               Španija je distributerja in uvoznika obvestila o pomanjkljivostih. Uvoznik je prostovoljno sprejel potrebne ukrepe za umik neskladnih izdelkov s trga.
            
         
               (5)
            
            
               Razpoložljiva dokumentacija, podane pripombe in sprejeti ukrepi zadevnih strani kažejo, da vbodna žaga, tip Practyl/JS-HF-55-1, ne izpolnjuje bistvenih zdravstvenih in varnostnih zahtev iz Direktive 2006/42/ES. Zato je ukrep, ki ga je sprejela Španija, ustrezno obravnavati kot utemeljen –
            
         SPREJEL NASLEDNJI SKLEP:
   Člen 1
   Ukrep prepovedi dajanja v promet vbodne žage, tip Practyl/JS-HF-55-1, proizvajalca Yongkang Hengfa Electrical Appliance Co Ltd, ki ga je sprejela Španija, je utemeljen.
   Člen 2
   Ta sklep je naslovljen na države članice.
   
      V Bruslju, 1. julija 2015
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.